ISOCARP

האיגוד הבינלאומי למתכנני ערים ואזורים (באנגלית: The International Society of City and Regional Planners, בראשי תיבות: ISOCARP) הוא ארגון בינלאומי לא-ממשלתי המאחד תחתיו את כל ארגוני מתכנני הערים והאזורים בעולם. הארגון נוסד בשנת 1965 במטרה לאחד את כל מתכנני הערים והאזורים בעולם לכדי רשות בינלאומית. מקום מושבו של האיחוד הוא בהאג, הולנד וחברים בו מעל 850 ארגונים פרטיים ומוסדות ממשלתיים ביותר מ-85 מדינות. חזון האיגוד להפוך ערים וישובים אנושיים לכלולים, בטוחים, עמידים וברי קיימא באמצעות תכנון עירוני ואזורי אינטגרטיבי. משימת האיגוד היא לגייס מתכננים עירוניים ואזוריים מקצועיים ליישום משותף של החזון המעוגן ביעדי פיתוח בר-קיימא ובאג'נדה העירונית החדשה על ידי:<ref>ISOCARP, About ISOCARP, [https://isocarp.org/app/uploads/2020/02/ISOCARP_Brochure_Join_Today.pdf Planning for Better Cities and Regions].</ref>
* יצירת רשת עולמית של אנשי מקצוע
* טיפוח תכנון, מחקר, הכשרה וחינוך
* עידוד חילופי ידע מקצועיים
* קידום מקצוע התכנון והמצוינות בפועל על כל צורותיו
* פיתוח ושמירה על יחסים אלטרואיסטיים בין חברים
* שיפור המודעות וההבנה של הציבור בנושאי תכנון מרכזיים ברמה הגלובלית
* תמיכה והגנה על אינטרסי תכנון ומתכננים מקצועיים

== ארגון ==

הנהלת האיגוד היא הגוף המנהל של האיגוד והיא מפתחת את המדיניות ומציעה אותה בפני האספה הכללית השנתית. החברים בוחרים את חברי מועצת המנהלים לתקופה קצובה של שלוש שנים. הנשיא הנבחר מכהן קדנציה אחת של שלוש שנים וכל שאר חברי המועצה רשאים לכהן בשתי קדנציות. הנשיא, המזכיר הכללי ושלושה חברי מועצה נוספים מהווים את הוועד המנהל, הממונה על הניהול הכללי היומיומי של האיגוד הבינלאומי למתכנני ערים ואזורים. הוועדה המדעית של האיגוד ממלאת תפקיד קריטי בכך שהיא מאפשרת לאיגוד לייצג את העיר ומתכנני האזור בדיונים פנימיים ובינלאומיים ובקביעת מדיניות, על כמה מהאתגרים הגדולים ביותר בימינו. הוועדה המדעית מייעצת למועצת המנהלים, לוועד המנהל, לצוותי קונגרס התכנון העולמי ולגופי עבודה אחרים באיגוד בנושאי תכנון טכני מרכזיים, בעלי יושרה ויכולת מקצועית ואקדמית. הוועדה הנוכחית הוקמה במאי 2020 לתקופה של שלוש שנים. הנשיא הנוכחי הוא פייטרו אליסי (2021–2023).<ref>ISOCARP, [https://isocarp.org/board-executive-committee/ Board and Executive Committee]</ref>

=== נשיאי האיגוד ===
להלן רשימת נשיאי האיגוד:
{| class="wikitable sortable mw-collapsible mw-collapsed"
|-style="background:#DCDCDC"
| מס' || שנים || שם || מדינה
|-
| 1 || 1965–1975 || סם ואן אמדן || 
|-
| 2 || 1975–1978 || גרד אלברס || 
|-
| 3 || 1978–1981 || לנפרנקו וירג'ילי || 
|-
| 4 || 1981–1985 || דרק ליודון || 
|-
| 5 || 1984–1987 || מנואל דה קוסטה לובו || 
|-
| 6 || 1987–1990 || קארל אוטו שמיד || 
|-
| 7 || 1990–1993 || חאבייר דה מסונס || 
|-
| 8 || 1993–1996 || סרג' דומיצ'ל || 
|-
| 9 || 1996–1999 || חליוק אלטאן || 
|-
| 10 || 1999–2003 || ע. מקס ואן דן ברג || 
|-
| 11 || 2003–2006 || אלפונסו ווגארה || 
|-
| 12 || 2000–2009 || פייר לאקונטה || 
|-
| 13 || 2009–2012|| איסמאעל פרננדז מיג'יה || 
|-
| 14 || 2012–2015 || מיליקה באג'יץ' ברקוביץ' || 
|-
| 15 || 2015–2018 || ריק סטפנס || 
|-
| 16 || 2018–2021 || מרטין דובלינג || 
|-
| 17 || 2021–2023 || פייטרו אליסי || 
|}

== פעילות האיגוד ==
פעילות הליבה של האיגוד כוללת ארגון אירועים בינלאומיים, פורומים, סמינרים, פעילויות חברתיות והפעלת סדנאות למומחי תכנון צעירים (YPP) וצוותים המייעצים לתכנון עירוני (UPATs) המאורגנים על פי דרישה לערים ואזורים שונים בעולם. לאיגוד יש מזכרי הבנה עם ארגונים ואזורים ברחבי העולם ומקיים שיתופי פעולה עם עיריות, אגודות תכנון, מפרסמים אקדמיים, רשויות אזוריות, גופים של האו"ם והאיחוד האירופי. האיגוד, הוא ארגון מוכר על ידי האו"ם ועל ידי מועצת אירופה ויש לו מעמד של גוף מייעץ באופן רשמי עבור אונסק"ו. האיגוד הבינלאומי תומך במגוון רחב של אירועי תכנון לאומיים, אזוריים ובינלאומיים, כולל כנסים, תערוכות ותוכניות פרסים וזאת כחלק מהמחויבות שלו להפגיש מתכננים מוכשרים ברשת בינלאומית למתכנני ערים ואזורים. האיגוד מקיים קונגרס בינלאומי שנתי של כל ארגוני התכנון והפיתוח הבינלאומיים בעיר מארחת אחרת בעולם. בשנת 2010 התקיים הקונגרס ה-46 של האיגוד בניירובי בנושא "'עיר בת-קיימא / עולם מתפתח", שבו השתתפו 1000 משתתפים מ-80 מדינות.<ref>ISOCARP, [https://isocarp.org/about-isocarp/ About ISOCARP].</ref>

האיגוד מפעיל מרכז לימוד והישתלמויות בינלאומי להכשרת מתכנני ערים ואזורים מכל רחבי העולם במטרה לחקור את הערים וליצור ערים חכמות יותר. חמישה עשורים של ידע ומומחיות שנצברו באיגוד הבינלאומי למתכנני ערים ואזורים, הוביל בשנת 2016, להקמת מכון המחקר "המרכז למצוינות עירונית". המכון משמש כפלטפורמה וכענף מחקר להפקת והפצת ידע לערים טובות יותר. משימת המכון היא העשרת בסיס הידע ופיתוח יכולתם של אנשים וארגונים המשתתפים בעיצוב ופיתוח יישובים אנושיים. היעדים העיקריים של המכון כוללים: חיזוק שיתוף פעולה חוצה גבולות ברחבי העולם; שמירה על מצוינות מקצועית בתכנון; קידום תכנון בר-קיימא; הגברת המודעות למגמות פיתוח עיקריות וקידום שיטות עבודה מומלצות.<ref>[https://www.isocarp-institute.org/ ISOCARP Institute].</ref>

איגוד המתכננים בישראל הוא חבר רשמי באיגוד הבינלאומי למתכנני ערים ואזורים.

=== קונגרסים ===
האירוע המרכזי של האיגוד הוא הקונגרס העולמי השנתי. החל משנת 1965 מתקימים כנסים של 350–500 נציגים, ברחבי העולם בנושאים חדשניים המקדמים יצירת ידע ושיתוף במקצוע התכנון. קונגרסים של ISOCARP נערכים לצורך החלפת רעיונות בנושא נתון והם מספקים במה ליצירת קשרים מקצועיים כמו גם אישיים עם ארגוני תכנון מכל רחבי העולם. להלן רשימת קונגרסים שנתיים:<ref>ISOCARP, Activities, [https://isocarp.org/activities/isocarp-annual-world-congress-2/ Annual World Planning Congress].</ref>

{| class="wikitable sortable"
|-style="background:#DCDCDC"| -
! מספר !! שנה !! מיקום || תאריך || נושא
|-
| 1 || 1965 || אמסטרדם || || 'עמדת הולנד באירופה המאחדת'
|-
| 37 || 2001 || אוטרכט || ספטמבר 16–20 || 'תכנון בעידן המידע'<ref> ISOCARP, [https://isocarp.org/activities/isocarp-annual-world-congress-2/past-isocarp-congresses/37th-isocarp-congress-utrecht-netherlands-16-20-september-2001/ 37th ISOCARP Congress]</ref> 
|-
| 38 || 2002 || אתונה || ספטמבר 21–26 || 'אפקט הפולסאר: תכנון עירוני ואפקט הפולסאר: התמודדות עם פסגות, שקעים וחזרות במחזור הביקוש'<ref>ISOCARP, [https://isocarp.org/activities/isocarp-annual-world-congress-2/past-isocarp-congresses/38th-isocarp-congress-athens-greece-21-26-september-2002-2/ 38th ISOCARP Congress]. </ref>
|-
| 39 || 2003 || קהיר || אוקטובר 17–22 || 'תכנון בעולם יותר גלובלי ותחרותי'<ref>ISOCARP, 39th [https://isocarp.org/activities/isocarp-annual-world-congress-2/past-isocarp-congresses/39th-isocarp-congress-cairo-egypt-17-22-october-2003/ ISOCARP Congress].</ref>
|-
| 40 || 2004 || ז'נבה || בפטמבר 18–22 || 'ניהול אזורים עירוניים - חוויות ואפשרויות התערבות חדשות<ref>ISOCARP, 40th [https://isocarp.org/activities/isocarp-annual-world-congress-2/past-isocarp-congresses/40th-isocarp-congress-geneva-switzerland-18-22-september-2004/ ISOCARP Congress].</ref>
|-
| 41 || 2005 || בילבאו || אוקטובר 17–20 || 'יצירת מרחבים לכלכלה היצירתית'<ref>ISOCARP, [https://isocarp.org/activities/isocarp-annual-world-congress-2/past-isocarp-congresses/41st-isocarp-congress-bilbao-spain-17-20-october-2005/ 41st ISOCARP Congress].</ref>
|-
| 42 || 2006 || איסטנבול || בפטמבר 14–18 || 'אינטגרציה ודיסאינטגרציה - הזדמנויות ואתגרים'<ref>ISOCARP, [https://isocarp.org/activities/isocarp-annual-world-congress-2/past-isocarp-congresses/42rd-isocarp-congress-istanbul-turkey-14-18-september-2006/ 42nd ISOCARP Congress].</ref>
|-
| 43 || 2007 || אנטוורפן || ספטמבר 19–23 || 'טריאלוגים עירוניים - דרכים פרודוקטיביות לקשר בין חזון ופרויקטים עירוניים אסטרטגיים'<ref>ISOCARP, [https://isocarp.org/activities/isocarp-annual-world-congress-2/past-isocarp-congresses/43rd-isocarp-congress-antwerp-belgium-19-23-september-2007/ 43rd ISOCARP Congress].</ref>
|-
| 44 || 2008 || דאליין || ספטמבר 19–23 || 'צמיחה עירונית ללא התפשטות - דרך לעיור בר-קיימא'<ref>ISOCARP, [https://isocarp.org/activities/isocarp-annual-world-congress-2/past-isocarp-congresses/44th-isocarp-congress-dalian-china-19-23-september-2008/ 44th ISOCARP Congress].</ref>
|-
| 45 || 2009 || פורטו || אוקטובר 18–22 || 'ערים דלות פחמן'<ref>ISOCARP, [https://isocarp.org/activities/isocarp-annual-world-congress-2/45th-isocarp-congress-porto-portugal-18-22-october-2009/ 45th ISOCARP Congress].</ref>
|-
| 46 || 2010 || ניירובי || ספטמבר 19–23 || 'עיר בת-קיימא / עולם מתפתח'<ref>ISOCARP, [https://isocarp.org/activities/isocarp-annual-world-congress-2/past-isocarp-congresses/46th-isocarp-congress-nairobi-kenya-19-23-september-2010/ 46th ISOCARP Congress].</ref>
|-
| 47 || 2011 || ווהאן || אוקטובר 24–28 || 'ערים חיות: עולם עירוני, לעמוד באתגר'<ref>ISOCARP, [https://isocarp.org/activities/isocarp-annual-world-congress-2/47th-isocarp-congress-wuhan-china-24-28-october-2011/ 47th ISOCARP Congress].</ref>
|-
| 48 || 2012 || פרם || ספטמבר 10–13 || 'התקדמות מהירה: תכנון בהקשר עירוני (היפר) דינאמי'<ref>ISOCARP, [https://isocarp.org/activities/isocarp-annual-world-congress-2/48th-isocarp-congress-perm-russia-10-13-september-2012/ 48th ISOCARP Congress].</ref>
|-
| 49 || 2013 || בריזביין || אוקטובר 1–4 || 'גבולות התכנון – התפתחות והידרדרות מודלים של תכנון ערים' <ref>ISOCARP, [https://isocarp.org/activities/isocarp-annual-world-congress-2/49th-isocarp-congress-brisbane-australia-1-4-october-2014/ 49th ISOCARP Congress].</ref>
|-
| 50 || 2014 || גדיניה || ספטמבר 23–26 || 'טרנספורמציות עירוניות - ערים ומים'<ref>ISOCARP, [https://isocarp.org/activities/50th-international-planning-congress/ 50th ISOCARP Congress].</ref>
|-
| 51 || 2015 || רוטרדם || אוקטובר 19–23 || 'ערים מצילות את העולם: בואו להמציא מחדש את התכנון'<ref>ISOCARP, [https://isocarp.org/activities/isocarp-annual-world-congress-2/51st-isocarp-congress-netherlands-belgium-germany-19-23-october-2015/ 51st ISOCARP Congress].</ref>
|-
| 52 || 2016 || דרבן || ספטמבר 12–16 || 'ערים שיש לנו לעומת ערים שאנחנו צריכים'<ref>ISOCARP, [https://isocarp.org/activities/isocarp-annual-world-congress-2/52nd-isocarp-congress/ 52nd ISOCARP Congress].</ref>
|-
| 53 || 2017 || פורטלנד || אוקטובר 24–27 || 'קהילות חכמות'<ref>ISOCARP, [https://isocarp.org/53rd-annual-congress/ 53rd ISOCARP/OAPA Congress].</ref>
|-
| 54 || 2018 || בודו || אוקטובר 1–5 || 'תכנון מגניב: שינוי האקלים והעתיד העירוני שלנו'<ref>ISOCARP, [https://isocarp.org/2018congress/ 54th ISOCARP Congress].</ref>
|-
| 55 || 2019 || ג'קרטה, בוגור || ספטמבר 9–13 || 'מעבר למטרופולין'<ref>ISOCARP, 55th [https://isocarp2019.isocarp.org/ ISOCARP Congress].</ref>
|-style="background:#FCC"
| 56 || 2020 || דוחה (אונליין) || נובמבר 8–12 || 'עיר לאחר עידן הנפט - תכנון מערך ערים ירוקות'<ref>ISOCARP, [https://doha2020.isocarp.org/ 56th ISOCARP Congress].</ref>
|-
| 57 || 2021 || דוחה || נובמבר 8–11 || 'תכנון פתוח: זמנים חדשים, מקומות טובים יותר, קהילות חזקות יותר'<ref>ISOCARP, [https://doha2021.isocarp.org/ 57th ISOCARP Congress]</ref> 
|}

=== מזכרי הבנה ===
לאיגוד יש מזכרי הבנה עם ארגונים ואזורים ברחבי העולם. הבאים: עם מכון גואנגזו לחדשנות עירונית, החל מפברואר 2017, עם אוניברסיטת בייקל וינטר לתכנון עירוני, החל מאוקטובר 2017, עם REAL CORP, עם אזור אלמטי החל מפברואר 2017, עם מרכז התכנון והמחקר העירוני בטהראן החל מנובמבר שנת 2016, עם המרכז לאיכות הסביבה והפיתוח של האזור הערבי ואירופה, עם איגוד התכנון האמריקני החל מאפריל 2016, עם אזור יוליאנובסק , עם מועצת המתכננים הדרום אפריקאית החל משנת 2014, עם ICLEI , עם האיגוד הרוסי לתכנון עירוני, החל משנת 2012, עם משרד הדיור, קרקעות ופיתוח מטרופוליטן בניירובי החל משנת 2012, עם העיר ווהאן ברפובליקה העממית של סין, החל משנת 2012, עם דויטשה מס א.ג. , החל משנת 2012, עם ITA החל מסוף שנת 2012 ועם ארגונים נוספים במהלך השנים 2008–2011.

=== פרסים ===
האיגוד מעניק מספר סוגי פרסים עבור תכנון יוצא דופן באמצעות מגוון תוכניות:<ref>ISOCARP, Activities, [https://isocarp.org/awards/ ISOCARP Awards].</ref>
* פרס מצוינות - הוקם בשנת 2005, ונועד עבור תוכניות בשלב התכנון כמו גם פרויקטים בעיצומם או שכבר יושמו. הפרס פתוח למגוון רחב של אנשי מקצוע ומוסדות הפועלים בתחום התכנון העירוני והאזורי: חברות אדריכלות ותכנון עירוני; ערים (ממשלות ציבוריות, סוכנויות לפיתוח עירוני); מחלקות אוניברסיטאות ומכוני מחקר; ארגונים לא ממשלתיים ופרילנסרים. הפרסים מייצגים את הכבוד הגבוה ביותר שניתן על ידי האיגוד להכרה ביוזמות תכנון עירוניות ואזוריות חדשניות במיוחד.
* פרס גרד אלברס - הפרס מוענק החל משנת 2001 על ידי חברי האיגוד, עבור הפרסומים הטובים ביותר. הפרס נוסד בשנת 1999 על ידי האיגוד לכבודו של פרופסור גרד אלברס , ממקימי ונשיאי העבר של האיגוד, לרגל יום הולדתו ה-80. הפרס ניתן מדי שנה, חבר מושבעים של לפחות שלושה חברים מעריך את הרשומות ומחליט על הפרסומים הטובים ביותר.
* פרס הסטודנט - מוענק החל משנת 2016 לסטודנט או לקבוצת סטודנטים מצטיינים (תואר ראשון, תואר שני) בתחום הקשור לתכנון עירוני ואזורי.
* פרסי תכנון עבור אנשי מקצוע צעירים:
: פרס פוסטר מוציא לאור - הפרס נוסד בשנת 1997 על ידי נשיא העבר דרק ליודון והיה חלק מההסכם עם המוציא לאור "נתיב" . פרס הכרזה נועד למקצועני תכנון צעירים והוא התאפשר עקב מענק שנתי לאיגוד, שניתן על ידי המוציא לאור, מענק זה הוענק לפוסטרים הטובים ביותר בתערוכת הכרזות של המוציא לאור במהלך קונגרסי האיגוד. מאז 2019 מוחלף הפרס בפרס פוסטר של האיגוד עקב שינוי המדיניות של המוציא לאור.
: פרס פוסטר האיגוד - הפרס ניתן משנת 2019 ואילך למקצועני תכנון צעירים על ידי האיגוד. המענק ניתן בתערוכת הכרזות במהלך הקונגרס השנתי העולמי של האיגוד.
: פרס ציון לשבח למקצועני תכנון צעירים - הפרסים ניתנים בהתאם להסכם עם שותפי האיגוד וניתנים לסדנאות או לצוותים עם הסמכה יוצאת דופן ותרומה לסדנאות.
: פרס סם ואן אמדן - במסגרת חגיגות 50 שנה לאיגוד העניק האיגוד פרס מיוחד ע"ש סם ואן אמדן. הפרס ניתן בשלוש קטגוריות: • הישג חייו של אדם • ארגון • עיר או אזור. המשלחות הלאומיות של מדינות החברות באיגוד וחבריו יכלו למנות מועמדים לפרס זה שהוקדש לסם ואן אמבדן, חבר מייסד והנשיא הראשון של האיגוד. הפרס ניתן במהלך קונגרס האיגוד ה -51 ברוטרדם. שלוש בנותיו של סם ואן אמדן העבירו את הפרסים לזוכים.

=== פרסומים ===
האיגוד מספק לחבריה ולקהילת התכנון העולמית מערך נרחב של פרסומים מקצועיים המספקים פתרונות לאתגרים העיקריים של תכנון עירוני עכשווי -
האיגוד מפרסם ידיעונים הנגישים אונליין, בתדירות ריבעונית; מאמרי הקונגרס השנתיים; "סקירת האיגוד" החל משנת 2014 - מאמרים מובילים אודות פרויקטים לתכנון הראויים לציון. נושא הסקירה בכתב העת, משקף את זה של הקונגרס השנתי; פרסום אונליין של מקרי בוחן מהקונגרסים, החל משנת 2001 (מקרי בוחן, החל משנת 1990, דרך פניה למזכירות האיגוד); דוחות צוותי סדנאות מומחי התכנון הצעירים ; מדריך בינלאומי לפרקטיקה בתכנון שפורסם בשנת 2015; פרסומים נושאיים של חברי האיגוד השותפים לאירועי כנסים ברחבי העולם בנושאים: "ערים חכמות", "קהילות חכמות" ו"ערים חכמות בינלאומיות"; ושיתופי פעולה עם מוצאים לאור - עם המוציא לאור של כתב העת TOPOS (מגזין ביקורת בינלאומי ובינתחומי בנושא אדריכלות נוף, עיצוב עירוני ופיתוח עירוני) ועם המוציא לאור של כתב העת SCAPE (המגזין הבינלאומי לאדריכלות נוף ועירוניות) .<ref>ISOCARP, [https://isocarp.org/publications/ Publications].</ref>

== ראו גם ==

* גאוגרפיה עירונית
* גאוגרפיה עירונית ותכנון ערים ואזורים - מונחים
* החברה הבינלאומית להיסטוריה של תכנון עירוני
* לימודים עירוניים ואזוריים
* מתכנן ערים ואזורים
* איגוד המתכננים בישראל

== קישורים חיצוניים ==

* 

* [https://www.isocarp-institute.org/ אתר] מכון המחקר של ISOCARP - "המרכז למצוינות עירונית".
* [https://www.toposmagazine.com/ אתר] כתב העת TOPOS 
* [https://www.scapemagazine.com/ אתר] כתב העת SCAPE 
* [https://www.linkedin.com/company/isocarp אתר] האיגוד ברשת החברתית לינקדאין.
* [https://www.facebook.com/ISOCARP1965/ אתר] האיגוד ברשת החברתית פייסבוק.
* [https://twitter.com/isocarp אתר] האיגוד ברשת החברתית טוויטר.

== הערות שוליים ==

קטגוריה:תכנון עירוני
קטגוריה:גאוגרפיה עירונית
קטגוריה:ארגונים בין-לאומיים לא-ממשלתיים